钦定古今图书集成/明伦汇编/闺媛典/第018卷 > 南歌子三首 前人
## 钦定古今图书集成/明伦汇编/闺媛典/第018卷 > 南歌子三首 前人

香墨弯弯画，胭脂澹澹匀。揉蓝衫子杏花裙。独倚玉
阑无语、点檀唇。人去空流水，花飞半掩门。乱山何
处觅行云。又是一钩新月、照黄昏。

愁鬓香云坠，娇眸冰雪裁。月屏风幌为谁开。天外不
知音耗、百般猜。玉露沾庭砌，金风动琯灰。相看有
似梦初回。只恐又抛人去、几时来。

楼迥迷云日，溪深涨晓沙。年来憔悴费铅华。楼上一
天春思、浩无涯。罗带宽腰素，真珠溜脸霞。海棠开
尽柳飞花。《薄幸》只知游荡、不思家。